PTTEP หวนเดินเครื่อง “โครงการซอติก้า” หลังซ่อมเสร็จ
PTTEP แจ้งโครงการซอติก้าซ่อมท่อก๊าซเสร็จสิ้นแล้ว สามารถส่งก๊าซฯ เข้าไทยได้ปกติ เพื่อตอบสนองความต้องการใช้พลังงานในการผลิตไฟฟ้าให้กับประชาชน และเสริมสร้างความมั่นคงทางพลังงานให้กับประเทศไทย
PTTEP แจ้งโครงการซอติก้าซ่อมท่อก๊าซเสร็จสิ้นแล้ว สามารถส่งก๊าซฯ เข้าไทยได้ปกติ เพื่อตอบสนองความต้องการใช้พลังงานในการผลิตไฟฟ้าให้กับประชาชน และเสริมสร้างความมั่นคงทางพลังงานให้กับประเทศไทย
15 ส.ค. 2565

บริษัท ปตท. สำรวจและผลิตปิโตรเลียม จำกัด (มหาชน) หรือ PTTEP เปิดเผยว่า ตามที่บริษัทฯ ได้รายงาน เรื่อง เหตุการณ์รอยรั่วที่ท่อส่งก๊าซธรรมชาติของโครงการซอติก้า ในประเทศเมียนมา เมื่อวันที่ 1 ส.ค.65 โดยส่งผลให้ต้องหยุดการส่งก๊าซฯ เข้ามายังประเทศไทยเป็นการชั่วคราว ทั้งนี้บริษัทฯ ได้รับแจ้งว่า บริษัท ปตท.สผ.อินเตอร์เนชั่นแนล จำกัด (ปตท.สผ.อ.) สำนักงานย่างกุ้งซึ่งเป็นบริษัทย่อยของ ปตท.สผ. ได้ดำเนินการซ่อมแซมรอยรั่วที่ท่อส่งก๊าซฯ ดังกล่าวเสร็จสิ้นแล้ว และสามารถส่งก๊าซฯ เข้ามายังประเทศไทยได้ตามปกติ ตั้งแต่วันที่ 14 ส.ค.65 เพื่อตอบสนองความต้องการใช้พลังงานในการผลิตไฟฟ้าให้กับประชาชน และเสริมสร้างความมั่นคงทางพลังงานให้กับประเทศไทย